**Oznámenie o prerokovaní návrhu územnoplánovacej dokumentácie „Zmeny a doplnky č. 3 územného plánu obce Trenčianske Jastrabie“**

Obec Trenčianske Jastrabie ako orgán územného plánovania podľa § 16 ods. (2) zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len stavebný zákon) oznamuje dotknutým obciam, dotknutému samosprávnemu kraju, dotknutým právnickým osobám, dotknutým orgánom a ostatnej verejnosti v súlade s § 22 stavebného zákona, že prerokovanie návrhu územnoplánovacej dokumentácie „Zmeny a doplnky č. 3 územného plánu obce Trenčianske Jastrabie“ sa uskutočňuje v lehote od 26. 03. 2024 do 26. 04. 2024.

Dokumentácia je k nahliadnutiu počas úradných hodín na Obecnom úrade v Trenčianskom Jastrabí a na internetovej stránke:

**www.eco-cities.eu/tjastrabie**

Týmto Vás súčasne žiadame o stanovisko. Vaše stanovisko, resp. pripomienky k návrhu uvedenej územnoplánovacej dokumentácie je možné uplatniť písomnou formou v zmysle § 22 stavebného zákona do 30 dní odo dňa zverejnenia, resp. doručenia tohto oznámenia, na poštovú adresu obce Trenčianske Jastrabie. Ak sa dotknutá obec, dotknutý samosprávny kraj alebo dotknutý orgán v určenej lehote nevyjadrí, predpokladá sa, že nemá pripomienky. Na stanoviská a pripomienky uplatnené po tejto lehote sa neprihliada..

S pozdravom

Mgr. Marek Brožek

starosta obce

Vyvesené: 25.03.2024 Zvesené: ...........................................................